A l'ere une vore che no scrivevi alc su chest blog. A l'ere une vore che no lavi ator pai monts in companie di Indy. No ie parude vere di viodi chi netavi il caselot che altre di. A l'à girat dut intor par un toc, come a vole sei sigur ca l'ere ce cal pensave.
Ta la matine di miercui al saltave come un mat: ciamade la robe in machine a l'è saltat dentri in t'un lamp. Pronti e via!
Di lunc la strade par riva a Sostas non l'a nancje uicat. Nancje un cic. ognitant si ramenave, forsit al cjalave fur dal veri: la int, lis machinis, i pais.
Rivin a Sostas e domandi a une siore di une etat indefinide par dula ca si va su al Talm: "ciape la strade tra la cjase blancje e che di claps" mi dise cencje mola di svuangja. Ben po, grasie Siore.
Lin su pa la strade che mo a è sfaltade, mo di tiere plene di busis, mo in beton. Tal daur i sint Indy rondolasi e uica, "sta cuiet che cumo i sin rivas!", dopo velu ancjemo sdrondenat un par di voltis i rivin al rifugjo Talm, tal mieç dal bosc.
Indy al partis subite in quarte, dismenteansi la so robe. Dopo un par di siviladis al torne indaur e alore i sin prons par parti.
La strade va su cuiete in mieç dal bosc, passant dongje cualche stali metut a puest. Il bosc l'è ben tignut, e Indy al va indenant e indaur nulint di ca e di la. Cui sa ce c'al sint!
Rivin al bivio par la siele di talm, e i ciapin a drete lant vie dres par la cime. Indy al sparis di tant in tant, ma une sivilade e al torne dongje a viodi ce ca l'è.
L'arie a è nete e il voli al cjale lontan, si viot fin il Pelmo. I rivin su in cime c'al sofle ben l'ajar, e la viste si viarç dal Peralba al Coglians, fin al Sernio: pecjat ca si fas su un poc di foschie su la plane.
Ancje sa l'è ajar si sta ben sentas in piche, e cialant ator di ca e di la il timp al passe.
Quant che te val a si sint bati un bot, cjapin la strade pa siele di Talm, ma subite dopo tornin su li nestris olmis parce che si va sot fin tes cuessis.
Tornin par do che si vignus su, e cuant che rivin li des cjasis doi siorus nus invidin a bevi il cafe. Son a fa lens, e dos cjacaris in companie a i fas plase falis. Un mi domande se a è ancjemo nef a nord e chel altri si met a ridi vint iniment contis di braconagjo, chel altri al rugne, no i rispuint e al tire for la sgnape: cussi ti disinfete la favele! Ah ah, ce doi. Saludi e ringrazi e torni a la in iu tal cjald dal prim dopomisdi.
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn